**Csorba Győző Könyvtár – Irodalmi kvíz (2016. január)**

**A MAGYAR KULTÚRA NAPJA**

**Január 22.**

****

„*Az ember a kultúrának forrása, hordozója, célja és – „kiművelt emberfőként” – eredménye.”*

(Rókusfalvy Pál)

Ahogy József Attila neve kötődik a Költészet Napjához, úgy köthető a Magyar Kultúra Napjához Kölcsey Ferenc neve, aki 1823. január 22-én fejezte be a Himnusz megírását. Ennek emlékére 1989 óta január 22-én ünnepeljük a Magyar Kultúra Napját.

Az ünnepnap ráébreszthet bennünket, hogy elődeink milyen gazdag kulturális értékeket hagyományoztak ránk, fontos, hogy megismerjük ezeket, hogy hűen szolgáljuk, megőrizzük és továbbadjuk értékeinket, hagyományainkat.

Januári kvízünkben a Magyar Kultúra Napjához kapcsolódva nagyjainktól idézünk, irodalomtörténeti, művelődéstörténeti értékeinkre kérdezünk rá.

A helyes megfejtők között minden hónap végén könyvjutalmat sorsolunk ki.

A kvíz beküldési határideje 2016. január 31.

1. A magyar kultúra és tudomány legjobbjai mindenkor felelősnek érezték magukat nemzetük sorsáért és jövőjéért. „…*a magyar nemzet jövőjét tisztán cultura kérdésnek tartom.*” – vallotta a XIX. század egyik legnagyobb gondolkodója, költője, írója, politikusa, aki kétszer volt közoktatásügyi miniszter. Ki ő?
2. Deák Ferenc
3. Eötvös József
4. Vörösmarty Mihály
5. „*Kultúrát nem lehet örökölni. Az elődök kultúrája egykettőre elpárolog, ha minden nemzedék újra meg újra meg nem szerzi azt magának*.”

Kitől származik az idézet?

1. Kodály Zoltán
2. Kölcsey Ferenc
3. Kazinczy Ferenc
4. 1844-ben írtak ki pályázatot a Himnusz zenéjére. A meghirdetett pályázat óriási érdeklődés mellett óriási sikerrel zárult. A Himnusz szövege és maga a kotta hamarosan több kiadást megért. Ki zenésítette meg a Himnuszt?
5. Egressy Béni
6. Erkel Ferenc
7. Liszt Ferenc
8. A parainesis intő, buzdító beszéd. Több magyar példája is van. Ezek valamelyikéből idézünk egy gondolatot.

„*Törekedjél ismeretekre! De ismeretekre, melyek ítélet s ízlés által vezéreltetnek*."

Kinek az erkölcsi célzatú beszédéből szólnak a sorok?

1. Kölcsey Ferenc: Parainesis Kölcsey Kálmánhoz
2. Weöres Sándor: Parainesis
3. Szent István király intelmei Imre herceghez
4. A festő eredetileg a bibliai özönvíz történetét szerette volna megörökíteni, de apósa, *Jókai Mór* rábeszélte, hogy az özönvíz helyett fesse meg inkább a magyarok bejövetelét. Hol található *A magyarok bejövetele* című festmény?
5. Ópusztaszeren
6. Mohácson
7. Dobogókőn
8. Nemzeti könyvtárunk létrejöttét egy hazafias érzésű, felvilágosult nemesnek köszönhetjük. Ki adományozta gyűjteményét az *Országos Széchényi Könyvtár* megalapításához?
9. Kazinczy Ferenc
10. Széchenyi István
11. Széchényi Ferenc
12. *„…nem gyáva hizelgésből, hanem meggyőződésből, a’ magyarok legnagyobbikának szoktam nevezni”.*

Ki, kit nevezett a legnagyobb magyarnak?

1. Kossuth Lajos Széchenyi Istvánt
2. Kossuth Lajos Deák Ferencet
3. Széchenyi István Kossuth Lajost
4. A XIX. század magyar festőművészeinknek egyik legjelesebbike. Kiemelkedő alkotása,a *Honfoglalás* című festménye az Országházban található. Ki a keresett festőművész?
5. Paál László
6. Munkácsy Mihály
7. Székely Bertalan
8. „*Ne félj, ne szégyelld szeretni a hazát! Ma a világpolgárság a divat, de te ne hódolj e divatnak*.” Székelyföld szülötte a „*nagy mesemondó*”, a magyar gyermekirodalom, ifjúsági irodalom megteremtője, akitől az idézet származik. Ki ő?
9. Jókai Mór
10. Lázár Ervin
11. Benedek Elek
12. A magyar drámairodalom egyik legismertebb darabja, számos nyelvre lefordították, színpadi változatát rendszeresen műsorra tűzik a hazai színházak.

*„Mondottam ember: Küzdj, és bízva bízzál!”* A műből a fenti mondat legismertebb irodalmi idézeteink közé tartozik. Melyik drámát keressük?

1. Katona József: Bánk Bán
2. Németh László: Széchenyi
3. Madách Imre: Az ember tragédiája
4. A felsorolt három kulturális örökségünk közül kettő a világörökség része, egy pedig hungarikum. A három helyszín közül melyik nem a világörökség része?
5. Budapest Duna-parti látképe, a Budai Várnegyed
6. A Zsolnay Kulturális Negyed
7. Az Ezeréves pannonhalmi Bencés Főapátság és természeti környezete
8. 2014-ben készült el a felújítás és került megnyitásra a *Várkert Bazár*. Az építésznek, akinek tervei alapján épült 1875 és 1883 között, élete főműve a *Magyar Állami Operaház.* Melyik nagy magyar építészünk tervezte a Várkert Bazárt?
9. Ybl Miklós
10. Schulek Frigyes
11. Steindl Imre
12. A *Mephiszto* című film 1982-ben a magyar játékfilmek közül elsőként elnyerte a [legjobb idegen nyelvű filmnek](https://hu.wikipedia.org/wiki/Oscar-d%C3%ADj_a_legjobb_idegen_nyelv%C5%B1_filmnek) járó [Oscar-díjat](https://hu.wikipedia.org/wiki/Oscar-d%C3%ADj). Ki a film rendezője?
13. Bacsó Béla
14. Szabó István
15. Jancsó Miklós

**13+1.** A magyar nyelv kultúránk, identitásunk, önazonosságunk alapja. Íróink, költőink legjobbjai minden korban felelősen szóltak nyelvünk nemzetmegtartó erejéről, az anyanyelv fontosságáról. Tőlük idézünk: *„Mint jelképes erő és hatalom, a magyar szó nekünk a legnagyobb ereklye****.*** *Kegyelet, hűség és becsület illeti őt."* (Tamási Áron) „*Nincs más haza, csak az anyanyelv*” (Márai Sándor). „*Csak anyanyelvemen lehetek én*” – vallotta Kosztolányi.

A következő idézet *Faludy György: Óda a magyar nyelvhez* című verséből való. Hogy hangzik a versszak utolsó sora?

*Magyar nyelv! Vándorutakon kísérőm,*

*sértett gőgömben értőm és kísértőm,*

*Kínom közt, gondjaimtól részegen,*

*örökzöld földem és egész egem,*

*bőröm, bérem, bírám, borom, míg bírom*

*és soraimmal sorsom túl a síron,*

*kurjongó kedv, komisz közöny, konok gyász:*

1. mennyei fohász
2. mennyei poggyász
3. mennyei utitárs

Kérjük, adja meg nevét és elérhetőségét!